วันนี้ต้องมาทำงานที่ห้องอัดเสียงแถวๆย่านเกษตร-นวมินทร์ครับ วันนี้ขอกินอะไรที่เป็นเมนูเกี่ยวกับเนื้อปลาบ้างก็ดีเหมือนกันนะครับ ร้านนี้ชื่อ บ้านกินปลา นวมินทร์ เป็นร้านอาหารไทยพื้นบ้าน ร้านนี้อยู่บริเวณตอม่อ 238 ถนนเกษตร-นวมินทร์ ร้านนี้อยู่ติดริมถนน หาไม่ยากเลยครับ บรรยากาศร้านนี้ก็ร่มรื่นดีครับ ไม่อึดอัด จัดโต๊ะได้เป็นส่วนตัวห่างๆกัน เป็นโต๊ะไม้นั่งสบาย เป็นธรรมชาติดีครับ เมนูอาหารก็เน้นเป็นเมนูปลาครับ สั่งแกงเขียวหวานปลากราย รสชาติอร่อย หอมน้ำกะทิ เข้มข้นกลมกล่อมมากครับ อีกหนึ่งอย่างคือห่อหมกปลาช่อน ขนาดน่ารักกำลังดีครับ น้ำกะทิสีขาวหวาน มัน ได้เนื้อปลาช่อนเยอะมาก อร่อยดีครับ อาหารอร่อยและราคาก็ไม่แพงด้วยครับ ราคาเฉลี่ยก็ประมาณ 50 บาทขึ้นไปครับ พนักงานก็สุภาพน่ารักบริการดีครับ หากใครผ่านมาแถวๆถนนเกษตร-นวมินทร์ก็ลองแวะมาชิมอาหารอร่อยๆกันได้ที่ร้านนี้เลยนะครับ ^_^